**Tehyn Pohjois-Savon kunta-alan ammattiosaston ry (581)**

**VAALITIEDOTE 13.10.2025**

**Lähde mukaan ammattiosaston toimintaan!** Tehyn Pohjois-Savon kunta-alan ammattiosastossa järjestetään hallitusvaalit kaudelle 26.11.2025 – 31.12.2028.Ammattiosaston hallitukseen valitaan kahdeksan varsinaista ja kahdeksan yleisvarajäsentä ammattiosaston syyskokouksessa.

**Äänioikeutettuja** ovat Tehyn Pohjois-Savon kunta-alan ammattiosaston ry:n jäsenet, jotka ovat maksaneet jäsenmaksunsa.

**Vaalikelpoinen**, eli oikeutettu asettumaan hallitusvaalissa ehdolle on Tehyn Pohjois-Savon kunta-alan ammattiosasto ry:n jäsen, joka on maksanut jäsenmaksunsa.

Oman äänioikeuden tai vaalikelpoisuuden (että olet Tehyn Pohjois-Savon kunta-alan ammattiosaston 581 jäsen) voit tarkistaa Tehyn asiointipalvelusta.

**Ehdokasasetteluaika** on 14.10. – 5.11.2025. Voit asettua ehdolle ammattiosaston hallitukseen täyttämällä liitteenä olevan ehdokasasiakirjan. Kun olet täyttänyt pyydetyt tiedot, allekirjoita asiakirja. Voit skannata ehdokasasiakirjan tai ottaa siitä puhelimen kameralla valokuvan (pitää varmistaa, että kuva on hyvälaatuinen ja siitä saa selvän) ja lähettää sen vaalilautakunnalle sähköpostitse osoitteella: jaana.niiranen@siilinjarvi.fi

Koska ammattiosaston toiminta-alue on maantieteellisesti laaja, tarvitsemme ehdokkaita mahdollisimman monesta kunnasta! Hallitus kokoustaa pääsääntöisesti etäyhteyksin, joten kokoukseen osallistuminen on joustavaa. Hallitus pitää pari lähikokousta vuodessa suunnitteluseminaarin yhteydessä. Aiempaa kokemusta ammattiosastotoiminnasta ei tarvita, sillä Tehy kouluttaa uudet toimijat hallitustyöskentelyyn. Ammattiosastotoiminta on mukavaa yhdessä tekemistä ja se antaa loistavan näköalapaikan työpaikan asioihin ja laajemminkin työelämään. Ammattiosasto järjestää myös rennompaa vapaa-ajan toimintaa, joten mukaan kannattaa tulla!

Mikäli ehdokasasettelun aikana tulee ehdokkaita runsaasti, järjestämme sähköisen ennakkoäänestyksen 19.-25.11.2025. Mikäli ehdokasasettelua täydennetään kokouksessa, silloin ainoastaan kokouksessa olevat ovat äänioikeutettuja.

Puheenjohtaja valitaan syyskokouksessa ennen hallituksen valintaa. Puheenjohtajaehdokkaat asetetaan vasta kokouksessa. Tervetuloa mukaan ammattiosaston syyskokoukseen, joka pidetään tiistaina 25.11.2025 klo 18.00. Kokoukseen voit osallistua myös etänä kotoa käsin. Saat syyskokoukseen vielä erillisen kutsun ja ilmoittautumisohjeet, kun syyskokouspaikka varmistuu.

Lisätietoja vaalilautakunnalta: jaana.niiranen@siilinjarvi.fi

Vaalilautakunta: Jaana Niiranen (pj), Susanna Kasper, Pekka Kauhanen, Eija Leppänen, Satu Nuutinen, Nina Ryynänen, Hanne Vaarala, Virpi Voutilainen